Diari Oficial de la Generalitat Valenciana


Sumari del DOGV 3900, del 19-12-2000 (2000/9784)

ORDRE de 28 de novembre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura, d'un immoble situat en el Parc Natural de la Marjal Pego-Oliva en la partida Revolteta del terme municipal d'Oliva (València).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3900

Data del DOGV
:   19-12-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9784


Data del document
:   28-11-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Oliva
    * propietat immobiliària

ORDRE de 28 de novembre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura, d'un immoble situat en el Parc Natural de la Marjal Pego-Oliva en la partida Revolteta del terme municipal d'Oliva (València). [2000/A9784]
  
Mitjançant una escriptura de compravenda, atorgada davant el notari de València, Máximo Catalán Pardo, número 667 del seu protocol, el dia 19 de setembre de 2000, la Generalitat Valenciana va adquirir una finca rústica, situada en la partida Revolteta del terme municipal d'Oliva (València) dins dels límits del Parc Natural de la Marjal Pego-Oliva, que consta en l'Inventari General de Béns i Drets de la Generalitat Valenciana amb el número A01/46/181/0016 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Medi Ambient ha sol·licitat l'afectació de l'immoble assenyalat per a la preservació de les biòtiques i abiòtiques de la zona humida, atesa la seua consideració com a zona especial de protecció per a les aus i estar inclosa en la Xarxa Ecològica Natura-2000 de la Unió Europea a càrrec del programa Life.
  
Per això, i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, amb la finalitat de preservar les espècies biòtiques i abiòtiques del Parc Natural de la Marjal Pego-Oliva, dins de la qual s'ubica l'immoble que es descriu a continuació i que consta en l'Inventari General de Béns i Drets de la Generalitat Valenciana amb el número A01/46/181/0016:
  
Finca rústica: terra marjal, situada en el terme municipal d'Oliva, partida Revolteta, parcel·la 174 del polígon 8, amb una superfície de 2 fanecades, equivalents a 16 àrees i 62 centiàrees. Confronta: nord, Vicente Cots; sud, assagador; est, Manuel Soria Navarro, i oest, Miguel Ibiza. Consta en el Registre de la Propietat d'Oliva al tom 1220, llibre 349, foli 89, finca 13136, inscripció 4ª.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Medi Ambient l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 28 de novembre de 2000
  
El conseller d'Economia, Hisenda i Ocupació,
  
VICENTE RAMBLA MOMPLET